Нафисату Тијам
Нафисату Тијам (; Намир, 19. август 1994) је белгијска атлетичарка, чија су специјалност вишебоји (седмобој и петобој).

Каријера 
Мајка јој је из Белгије, а отац пореклом из Сенегала. Родитељи су разведени од када је била дете и њена мајка је одгајала. Студирала је географију на Универзитету у Лијежу.

Атлетику је почела да тренира са седам година у клубу РФЦ Лијеж. Од почетка спортске каријере и даље је њен тренер Роже Леспањар.

У 2011. години, Тијам је освојила бронзану медаљу у скоку удаљ на белгијском првенству у атлетици у затвореном. Исте године, на светском првенству заузела је четврто место у седмобоју за спортисте млађе од 18 година.

На Светском јуниорском првенству 2012, заузела је 14. место у седмобоју. Због ових резултата је добила награду Gouden spike као најперспективнији спортиста године.

У марту 2013. године учествује на Европском атлетском првенству у дворани у Гетеборгу, где је била шеста у петобоју. У августу учествовала је на Светском првенству у Москви, где је заузела четрнаесто место у седмобоју. Исте године постала је европски шампион међу јуниорима млађим од 20 година.

Године 2014. је стигла до првих медаља на међународним такмичењима. На Европском атлетском првенству 2014. године освојила је бронзану медаљу у седмобоју. У 2015. години — у истој дисциплини узима сребро на Европском атлетском првенству у дворани у Прагу. На Светском првенству у Пекингу била је једанаеста.

На Олимпијским играма у Рију 2016. године побољшала је своје личне рекорде у пет од седам дисциплина и освојила златну медаљу. На Светском првенству 2017. године у Лондону освојила је прву златну медаљу у историји Белгије. Још једну златну медаљу освојила је 2017. у петобоју на Европском дворанском првенству у Београду. На Европском првенство 2018 у Берлину освојила златну медаљу у седмобоју.

Освојила је још једну златну медаљу у седмобоју на Олимпијским играма у Токију 2020. године.

Лични рекорди 
 Седмобој - 7.013 (Гецис 2017)
 Петобој - 4.870 (Београд 2017)

Референце

Спољашње везе 

 Профил Нафисату Тијам на сајту ИААФ
 Профил Нафисату Тијам на сајту All-Athletics.com 
 Профил Нафисату Тијам на сајту ЕАФ

Рођени 1994.
Белгијски атлетичари
Петобојке
Седмобојке
Атлетичари на Летњим олимпијским играма 2016.
Белгијски олимпијци на Летњим олимпијским играма 2016.
Освајачи медаља на Летњим олимпијским играма 2016.
Атлетичари на Летњим олимпијским играма 2020.
Белгијски олимпијци на Летњим олимпијским играма 2020.
Освајачи медаља на Летњим олимпијским играма 2020.
Освајачи златних олимпијских медаља за Белгију
Освајачи медаља на Европском првенству у атлетици у дворани 2017.